Държавен вестник, бр. 89, 2022 г., стр. 5

БРОЙ  89	
Д Ъ Р Ж А В Е Н  В Е С Т Н И К 	
СТР.  5  
способности за нанасяне на прецизни удари 
по наземни и морски цели и способности за 
разузнаване от въздуха денем и нощем във 
всякакви метеорологични условия;
– прекратяване на зависимостта по от­
ношение на поддръжката и използването 
на изтребителната авиация от страни извън 
НАТО и ЕС. 
1.4. Способности, постигани с реализа­
цията на проекта
С придобиването на още 8 броя самолети 
F-16 Block 70 ще се осигури възможност за ефек­
тивна подготовка на летателните екипажи, ще 
се повишат съществуващите способности на 
изтребителната авиация и ще се изградят нови 
способности, които ще позволят изпълнение 
на широк спектър от задачи в национален и 
колективен формат, съобразно установените 
съюзни стандарти. 
С доизграждането на една ескадрила много­
целеви изтребители F-16 ще се създадат условия 
за изпълнение на изискванията на НАТО за 
оперативна и технологична съвместимост и 
за разширяване на приноса на българската 
страна към колективната отбрана на Алианса.
Реализацията на втория етап на проекта за 
нов тип боен самолет ще разшири обхвата на 
способностите, които ще бъдат постигнати с 
придобиването на първите 8 самолета, и ще 
позволи постигане на следните допълнителни 
способности:
– въздействие по обекти и цели с голям 
набор от високоточни оръжия с различни 
сензори и системи за управление;
– неутрализиране на наземни и морски 
заплахи при авиационна поддръжка на видо­
вете въоръжени сили, защита на критичната 
инфраструктура и гарантиране на въздушния 
и морския суверенитет;
– противовъздушно прикритие на обекти 
от критичната инфраструктура. 
1.5. Задачи на проекта
Основната задача на Проекта за инвестици­
онен разход е да създаде условия за реализация 
на втория етап на проекта за придобиване на 
нов тип боен самолет за нуждите на Въоръ­
жените сили на Република България. 
За нейното постигане се решават следните 
частни задачи:
– определяне на обхвата на проекта;
– определяне на времевите параметри на 
проекта;
– определяне на финансовата рамка на 
проекта.
Решаването на посочените задачи ще спо­
собства за вземане на информирано решение 
от Народното събрание относно реализацията 
на втория етап на Проекта за инвестиционен 
разход за придобиване на нов тип боен самолет 
за нуждите на Въоръжените сили.
1.6. Проектна готовност
Настоящият Проект за инвестиционен 
разход се разработва за реализация на вто­
рия етап на проект „Придобиване на нов тип 
боен самолет“ съгласно Актуализиран проект 
за инвестиционен разход, приет с Решение 
на Народното събрание и обнародван в ДВ, 
бр. 51 от 19.06.2018 г.
1.7. Основни допускания
– ще бъдат осигурени необходимите финан­
сови средства, съобразно проектите на меж­
дународни договори BU-D-SAD, BU-P-AAH и 
BU-P-LBC, предложени от правителството на 
САЩ, за придобиването на още 8 бр. самолети 
F-16 Block 70, въоръжение, наземно оборудване 
и обучение на личен състав;
– ще бъдат финансирани и изградени в срок 
необходимите допълнителни инфраструктурни 
обекти и съоръжения за експлоатация на 16 
бр. самолети; 
– ще бъде обучен в срок и в съответствие с 
установените стандарти необходимият личен 
състав, определен за усвояване и експлоатация 
на 16 бр. самолети. 
2. НЕОБХОДИМОСТ ОТ ПРИДОБИВАНЕ 
НА ДОПЪЛНИТЕЛЕН БРОЙ САМОЛЕТИ 
F-16 Block 70
Необходимостта от придобиване на още 
8 броя самолети F-16 Block 70 за нуждите на 
ВВС на Република България произтича от 
идентифицирания в хода на Прегледа на от­
браната значителен дефицит от способности 
на изтребителната авиация за изпълнение 
на заповяданите задачи по трите мисии на 
въоръжените сили.
2.1. Задачи на ВВС
Военновъздушните сили развиват и под­
държат способности за защита на въздушния 
суверенитет, независимостта и териториалната 
цялост на страната. С предварително деклари­
рани и подготвени сили участват в операция 
по колективната отбрана извън територията 
на страната. Поддържат готовност за участие 
в операции в отговор на кризи за подкрепа 
на международния мир и сигурност, както 
и за оказване на помощ на населението при 
бедствия, хуманитарна помощ и спасителни 
действия.
За изпълнение на задачите, произтичащи 
от трите мисии на въоръжените сили, Воен­
новъздушните сили изграждат, поддържат и 
развиват способности, както следва:
По мисия „Отбрана“ – за планиране и про­
веждане на въздушни операции; поддържане 
на необходимите способности за участие в 
системата за колективна отбрана и осигуря­
ване развръщането на съюзнически сили на 
българска територия; за наблюдение, контрол и 
защита на въздушното пространство в рамките 
на Интегрираната система за противовъздушна 
и противоракетна отбрана на НАТО;